Roof nie motief vir Trompsburg-moorde
• Nuus • Roof nie motief vir Trompsburg-moorde
Foto: RIANA MULDER
Die moorde van die Fourie-egpaar van Trompsburg kan nie net aan roof toegeskryf word nie, sê die TLU SA.
Gesoute speurders wat Sondag (9 September 2012) die moordtoneel op ’n plaas buite Trompsburg moes besoek, het aan die TLU SA gesê dit was een van die grusaamste moordtonele wat hulle nog gesien het. Die voorval word beskryf as een van die aanvalle waar die aanvallers in die slagoffers se huis gesit en drink het terwyl hulle gewag het vir die boer en sy vrou om van die kerk af terug te keer. Luidens ’n verklaring word slegs ’n .22-rewolwer vermis, terwyl ander wapens in die oopgesnyde kluis agtergelaat is. Die 71-jarige mnr. Johan Fourie en sy 72-jarige vrou, Cecile, is Sondagaand deur lede van die boeregemeenskap in hul huis gevind. “Ons kan nie eenvoudig aanvaar dat roof die motief vir hierdie moord is nie,” aldus mnr. Henry Geldenhuys, ondervoorsitter van die TLU SA. “As hulle wou gesteel het, was daar genoeg tyd om te neem wat hulle wou en weg te kom, sonder om eers mense te martel en uiteindelik te vermoor.” Politieke moordeGeldenhuys sê hulle is bekommerd oor die feit dat dit voorkom of ’n onderskeid getref word tussen kategorieë van mense wat vermoor word. “Die afgelope reeks moorde in Natal, waar dit skynbaar ANC-ampsdraers was wat vermoor is, is dadelik beskryf as politieke moorde, en die spesiale ondersoekeenheid, die Valke, is ingespan om die moorde te ondersoek. Dié aanname is gemaak nog voordat enige verdere leidrade oënskynlik opgevolg is. Die regering kan nie ANC-lede bevoordeel bo die landbougemeenskap wat vir voedselsekerheid moet sorg nie,” sê Geldenhuys. BenaderingVolgens Geldenhuys vra die organisasie al jare lank dat dieselfde benadering gevolg moet word rakende ondersoeke na plaasmoorde. “Die Trompsburg-voorval bewys die noodsaaklikheid daarvan omdat ander motiewe ter sprake blyk te wees. Dit is al jare lank bekend dat die TLU SA sê ander motiewe sit agter die plaasmoorde en dat dit die plig van die Staat is om dit behoorlik te ondersoek.” Boere word intussen gemaan om op hul hoede te wees en hulle te beveilig. Kommentaar Slegs in Afrikaans
2012/09/12 08:28:22 AM
Dis belangrik dat die TLU en landbou in algemeen hande vat en hierdie menseslagting op soveel internasionale terreine aanhangig maak as wat moontlik is. Ek sien daar is een waar die australiese eersteminister betrokke is en ons menseslagting ondersoek word. die belang hiervan kan nie oorbeklenmtoon word nie - en dan natuurlik moet die UN gedurig betrek word - erens gaan die buitewereld lig begin sien en op beskerming aandring. Die rede hoekomm annhoudende ophef so uiters belangrik is, is dat volgens internasionale reg die kanse dan veel beter sal wees om politieke leiers wat nou agter donker vensters wegkruip vir menseslagting te laat aankla - Sadam het gedink hy gaan daarmee wegkom - ghadaffi het so gedink - die ou van Sirie dink so - Mugabe dink nog steeds so - maar ons weet almal die wiel sal draai - juis daroom verstaan ek baie landbouleiers se "indifference" omtrent hierdie lewensbelangrike aangeleentheid glad nie!!!!. En dan aan ons medeboere - kan ons nie maar die heel beste pogings aanwend om onself te beskerm, eerder as om so houtgerus by ons plaashekke en huise in te stap nie ??? 'n Soldaat weet tog dat die dood OM ELKE HOEK skuil en hy PARAAT moet wees !. Waar is ons oud soldategees dan? En die beste strategie dalk is "prevent crime" - ek kan nou ongelukkig nie hierby voeg "shoot first" nie , want laasgenoemde is my strategie. In vadersnaam, help stop tog hierdie slagting en wees VOORBEREID ! Vra kundiges vir raad. Die huidige toedrag van sake is abnormaal en ONAANVAARBAAR. Alle slagoffers is mense wat kos plant .
2012/09/13 08:31:17 AM
Daar is by my geen twyfel dat Malema en sy trawante agter die onlus in die mynbedryf staan nie. Hy het gese hy wil dit nasionaliseer en hy doen dit nou net op 'n ander manier deur belaglike lone te eis. Malema is ook van mening dat grond oorgedra moet word aan sy ondersteuners. Sal my nie verbaas as hy besig is om die boeregemeenskap te teiken nie. Vraag is egter dit. Hoekom doen die regering niks aan hom nie. Steun hulle sy agendas ? Persoonlik wil ek dit nie glo nie maar mens wonder maar net.
2012/09/15 01:46:13 AM
Dit het tyd geword dat die buiteland wat so uitgesproke was in die verlede, ook nou iets begin te doen ( sanksies ) . Ons word in ons eie land soos slagskape dood gemaak. Naam